*……………(sz.) napirend*

Előterjesztve: Egészségügyi, Szociális és Lakásügyi Bizottsághoz

**E L Ő T E R J E S Z T É S**

**A Képviselő-testület 2019. június 27-ei rendes ülésére**

**Tárgy:** Javaslat a Budapest Főváros XI. Kerület Újbuda Önkormányzatával a fogyatékos személyek nappali ellátására megkötött megállapodás módosítására

**Készítette:** …………………………………

Ötvös Zoltán osztályvezető

Intézményirányítási Osztály

**Egyeztetve:** ...............................................

Dankó Virág

alpolgármester

1. ………………………………
2. dr. Lipovits Dóra vezető kamarai jogtanácsos

**Látta:** …………………………………

dr. Szalai Tibor jegyző

…………………………………………

dr. Murai Renáta jegyzői igazgató



A napirend tárgyalása zárt ülést nem igényel.

**Tisztelt Képviselő-testület!**

A szociális igazgatásról és szociális ellátásokról szóló 1993. évi III. törvény (továbbiakban: Szt.) 86. § (2) bekezdése c) pontja alapján a fogyatékos személyek nappali ellátása kötelező önkormányzati feladat.

A fogyatékos gyermekek nappali ellátását a Budapest Főváros XI. Kerület Újbuda Önkormányzat fenntartásában működő Újbudai Szociális Szolgálat (1119 Budapest, Keveháza u. 6.) telephelyeként működő Kelenföldi Szociális Ház (1119 Budapest, Fejér Lipót utca 59.) intézménye biztosítja.

2017. szeptember 1. napjától 2 fő kiskorú ellátására kötött megállapodást a Képviselő-testület, majd egy új igénylő ellátási kötelezettsége miatt 2017. szeptember 25. napjától 3 főre módosult a megállapodás. A 2018. évben a szolgáltatást nyújtó intézmény új telephelyre költözött, ezért december 10-ei dátummal a megállapodás a telephely változása miatt módosult. *( Az OK-1418/2017.* sz. *megállapodás, az OK-1697-2017.* *sz., valamint az OK-1759/2018. sz. megállapodás* *módosítások az előterjesztés mellékletét képezi.)*

A feladatot ellátó fenntartó 2019. április 25. napján kelt levelében tájékoztatta a II. Kerületei Önkormányzatot arról, hogy a Kelenföldi Szociális Ház május 1-jétől bővült, 12 fő felnőtt autista számára biztosítják a nappali ellátást. A Budapest Főváros Kormányhivatala Gyámügyi és Igazságügyi Főosztály Szociális és Gyámügyi Osztálya az intézmény működési engedélyét módosította, a fogyatékos személyek nappali ellátása férőhelyeinek számát 24 férőhelyről 36 férőhelyre növelte. A működést engedélyező hatóság BP/0502/825-15/2019 sz. határozata csatolásra került.

A fentiek okán kezdeményezte a megállapodás módosítását a Budapest Főváros XI. Kerületi Önkormányzat polgármestere, mint fenntartó. *(A megállapodás módosítása a határozati javaslat mellékletét képezi.)*

Jelenleg 2 fő kerületi ellátott van az intézményben. A szolgáltatási díjat az önkormányzatnak csak igénybe vétel esetén kell fizetnie, készenléti díj fizetési kötelezettsége nincs.

A megállapodás módosításának pénzügyi kihatása nincs.

Az Szt. 122. §-a szerint: A helyi önkormányzat képviselő-testülete az ellátási szerződés megkötését, a szerződés módosítását, illetve megszüntetését nem ruházhatja át.

A fentiek alapján kérem a Tisztelt Képviselő-testületet, hogy szíveskedjenek megtárgyalni és elfogadni a Budapest Főváros XI. Kerület Újbuda Önkormányzatával, az Újbuda Szociális Szolgálat férőhelyeinek változása miatti megállapodás módosítására tett javaslatot.

HATÁROZATI JAVASLAT

A Képviselő-testület úgy dönt, hogy Budapest Főváros II. Kerületi Önkormányzatnak a Budapest Főváros XI. Kerület Újbuda Önkormányzatával, valamint az Újbudai Szociális Szolgálattal (székhely: 1119 Budapest, Keveháza u. 6.) a Kelenföldi Szociális Ház (1119 Budapest, Fejér Lipót utca 59.) telephelyen nyújtott fogyatékos személyek nappali ellátásának biztosítására a 2017. június 30. napján kelt, 2017. szeptember 25. napján és 2018. december 10. napján módosított OK-1418/2017. pénzügyi nyilvántartási számú megállapodást a határozat melléklete szerinti tartalommal egyező akaratnyilvánítással módosítja, és egyben felhatalmazza a Polgármestert a Megállapodás-módosítás aláírására.

**Felelős:** Polgármester

**Határidő:** 2019. augusztus 15.

*(A döntés meghozatalához egyszerű többségű szavazati arány szükséges.)*

Budapest, 2019. június 14.

Dr. Láng Zsolt

Polgármester

*a határozati javaslat melléklete*

**Iktatószám (Megbízó): …………...….…/2019**

**Iktatószám (Megbízott): …………….…/2019**

**Iktatószám (Intézmény): ………………/2019**

**Megállapodás módosítása (tervezet)**

1. **számú módosítás**

mely létrejött egyrészről

Budapest Főváros II. Kerületi Önkormányzat (székhelye: 1024 Budapest, Mechwart liget 1., adószáma: 15735650-2-41, bankszámlaszám: 12001008-00201761-00100004, KSH statisztikai számjel: 15735650-8411-321-01) képviseli: Dr. Láng Zsolt polgármester, a továbbiakban: **Megbízó**)

másrészről:

Budapest Főváros XI. Kerület Újbuda Önkormányzata (székhely: 1113 Budapest, Bocskai út 39-41., adószám: 15735746-2-43, bankszámlaszám: 11784009-15511001, KSH statisztikai számjel: 15735746-8411-321-01) képviseli: dr. Hoffmann Tamás polgármester (továbbiakban, mint **Megbízott**),

továbbá

Újbudai Szociális Szolgálat (székhely: 1119 Budapest, Keveháza u. 6., adószám: 16918456-2-43, bankszámlaszám: 11784009-16918456, KSH statisztikai számjel: 16918456-8810-322-01) képviseli: Szepesfalvyné Magassy Márta (továbbiakban, mint **USZOSZ**)

a továbbiakban együtt, mint **Szerződő felek** között a mai napon az alábbi feltételekkel jött létre **2019. július 1-i** hatállyal:

1. Szerződő Felek rögzítik, hogy a közöttük létrejött 2017. június 30. napján kelt, 2017. szeptember 25. napján, valamint 2018. december 10. napján módosított OK-1418/2017 (Megbízó), IV-253-42/2017 (Megbízott) és 862/B/2017 (Intézményi) nyilvántartási számú Megállapodást egyező akaratnyilvánítással az alábbiak szerint módosítják.
2. Szerződő Felek jelen módosítást Budapest Főváros II. Kerületi Önkormányzat Képviselő-testülete……./2019. (VI.27.)számú határozata alapján kötik meg, mely határozat jelen módosítás mellékletét képezi.
3. Szerződő felek rögzítik, hogy az Alapszerződés a II.2. pontját az alábbiak szerint módosítják:


*„A Megbízott fogyatékos személyek nappali ellátására Budapest Főváros Kormányhivatala (1056 Budapest, Váci út 62-64.) által BP/0502/825-15/2019. ügyiratszámú, 2019. április 4. napján kiadott szolgáltatói nyilvántartásba bejegyzéssel (működési engedély) rendelkezik (Ágazatai azonosító: S0009081 S0523488). Az engedélyezett férőhelyek száma: 36 fő.”*

1. Szerződő felek egybehangzóan kijelentik, hogy a 1. pontban jelölt Megállapodásnak a fenti módosításokkal nem érintett részei változatlanul érvényesek és hatályosak.
2. Jelen módosítás a Megállapodás elválaszthatatlan mellékletét képezi.
3. Szerződő felek kölcsönösen rögzítik, hogy a Megállapodás egyéb rendelkezéseit változatlanul hagyják.
4. Szerződő felek a fenti Megállapodás-módosítást elolvasás és értelmezés után, mint akaratukkal és jognyilatkozataikkal mindenben megegyezőt jóváhagyólag aláírták.

Budapest, 2019. …….………

|  |  |
| --- | --- |
| Megbízott képviseletében: | Megbízó képviseletében: |
| ………………………….. | ……………………. |
| **dr. Hoffmann Tamás** | **Dr. Láng Zsolt** |
| polgármester  Budapest Főváros XI. Kerület  Újbuda Önkormányzata | Polgármester  Budapest Főváros II. Kerület  Önkormányzat |
|  |  |
|  |  |
| Ellenjegyezte: | Ellenjegyezte: |
| ……………………………………….. | ………………………….. |
| **Vargáné dr. Kremzner Zsuzsanna**  jegyző  Budapest Főváros XI. Kerület  Újbudai Polgármesteri Hivatal |  |
| ……………………………………  **Soltész Erika**  igazgató |  |
| Budapest Főváros XI. Kerület  Újbuda Polgármesteri Hivatal  Az USZOSZ képviseletében: |  |
| ………………………………… |  |
| **Szepesfalvyné Magassy Márta** |  |
| intézményvezető |  |

|  |  |
| --- | --- |
|  |  |
|  | ***az előterjesztés mellékletei*** |
|  |  |

**

**

